13 
der er Dækblad og hvad ikke, da vil man vel anstrenge sig 
forgjæves; men langtfra at bevise, at Forfatternes Begreb er 
feilagtigt, tyder denne Mangel paa Begrændsning af Be- 
grebet netop paa, at det kongruerer godt med den morpho- 
logiske Dannelse i Naturen, for hvilket det skal være et 
Udtryk. Thi lad det end være tvivlsomt, om der ikke kan 
rokkes ved den saa ofte udtalte Sætning, at den skarpe 
Grændse mellem Formerne er en Abstraktion, der ikke har 
sin tilsvarende Virkelighed i Naturen, sikkert er det dog, at 
Manglen paa bratte Overgange tilkommer hele den^Række af 
Dannelser, som vi kalde Blade. Af to Bladanlæg, der op- 
rindelig ere fuldkommen eens, bliver det ene til Løvblad, det 
andet til et Blad i Blomsten. Men ofte ligger mellem disse 
to Bladanlæg et tredie, der ganske ligner dem, men som 
efter at være udviklet viser sig som en Mellemform mellem 
Løvblad og Blomstblad (folium floris); snart ligner det mere 
det ene, snart mere det andet, snart er det saa rudimentært 
og karakteerløst, at man fristes til at sige om det: »Det 
vidste ikke, til hvad Side det vilde udvikle sig, og saa blev 
det staaende«. Netop denne ubestemte Overgangs dann else 
er det, som Forfatterne betegne med Ordet Dækblad. Det 
ligger nu i Sagens Natur, at Grændserne for, hvad der gaaer 
ind under dette Begreb, ikke kunne og derfor ikke skulle 
afstikkes skarpt; thi selve Begrebet er jo netop et Udtryk 
for den jævne Overgang, netop et Udtryk for den Dan- 
nelse, der udjævner en Grændse. Det Fluktuerende i 
Begrebet er begrundet i det Fluktuerende i Naturen. Der- 
for er Begrebet et godt Begreb, thi det kongruerer 
med Virkeligheden. 
Lad os engang see, hvorledes det forholder sig med de 
Begrændsninger, vi kunne gjøre paa andre Punkter i Natur- 
videnskaberne, lad os see, om vi ikke her skulde træffe den 
samme jævne Overgang, der umuliggjør Fastsættelsen af 
bestemte Definitioner: vil man undgaae Eensidighed, da er 
det ikke nok alene at betragte Planteverdenen, vi maae kaste 
Blikket videre ud i Naturen for at lære at kjende det al- 
meengyldige i dens Love. 
